અહીં કહેવાનો અર્થ એટલો જ કે આજકાલ સ્પર્શને લઈને લોકો ઘણા ગંભીર થઈ રહ્યા છે. સ્કૂલ કૉલેજોમાં બનતી દુષ્કર્મ સહિતની ઘટનાઓને લઈને માતાપિતાને પણ કહેવામાં આવી રહ્યું છે કે તેઓ પોતાનાં બાળકોને ‘ગુડ ટચ’ અને ‘બેડ ટચ’ વિશે જણાવે. જો કોઈ વ્યક્તિ, પછી તે પરિવારની પરિચિત કે સંબંધી જ કેમ નથી, જો તે બાળકોને સ્પર્શ કરે એટલે કે ગાલ થપથપાવે અથવા બીજી કોઈ રીતે તેને અડકવાની કોશિશ કરે તો બાળકે તરત માતાપિતાને જણાવવું જોઈએ, કારણ કે આજકાલ પરિચિતો દ્વારા જ આ પ્રકારની દુર્ઘટનાઓ બાળકીઓ સાથે ઘટી રહી છે. એવી જ રીતે કાર્યસ્થળ પર પણ પુરુષ સહકર્મી કે બોસ બિનજરૃરી રીતે સાથી મહિલા કર્મચારીને સ્પર્શ કરી લેવાની છૂટ લેતા હોય છે. ઘણીવાર કામની પ્રશંસા પણ આ રીતે સ્પર્શીને કરાતી હોય છે. આ પ્રકારનું વર્તન મનોમન યુવતીઓ અને મહિલા કર્મચારીઓને વિચલિત કરી દે છે. તેઓ તેને પોતાની પ્રાઇવસીના ભંગ તરીકે જોતી હોય છે. ભલે સ્પર્શની પાછળ કોઈ ખરાબ મનોભાવ ન હોય તો પણ યુવતીઓ ઇચ્છતી નથી કે કોઈનો હાથ તેમની પીઠ કે ખભા પર પડે.